Apollonios Rhodios
Store norske leksikon,Språk og litteratur,Litteratur i verden,Europa,Hellas’ litteratur i antikken
Apollonios Rhodios var en gresk forfatter og filolog. Han ble født i Alexandria og studerte under veiledning av Kallimakhos. Apollonios skrev et stort episk dikt, Argonautika, i fire bøker, hvor han behandlet sagnet om Jason og argonautertoget. Alle bøkene er bevart.
Apollonios forlot Alexandria og oppholdt seg lenge på Rhodos, derav hans tilnavn «rhodieren». Senere vendte han tilbake til Alexandria, og ble i sin alderdom utnevnt til bibliotekar. Hans epos viser flid og lærdom, og ble et viktig forbilde for Vergils Aeneiden.Argonautika finnes i dansk oversettelse ved Christian Peter Christensen-Schmidt (1897) og engelsk oversettelse ved R. L. Hunter (1994). Les mer i Store norske leksikon epos antikkens greske litteratur den greske antikkens historie